**Wes-Kaap Onderwysdepartement: INGESTELDHEID VIR GROEI-PROGRAM**

**ClassDojo**

**Hoofstuk 2: Mojo kry sy selfvertroue terug**

Mojo was besig om met die gang af te stap toe hy op ŉ interessante plakkaat afkom … oooee, ŉ robotika-kompetisie!

“Oukei, noudat ek weet hoe om my brein soos ŉ spier te ontwikkel, is daar geen keer aan my nie!”

Hy het verwoed begin werk en na ŉ paar uur se harde werk het hy besef dat, om ŉ robot te bou, moeiliker is as wat hy gereken het. Maar, hy het voortgeploeter, foute gemaak, harder gewerk … en selfs meer foute gemaak. Uiteindelik het ŉ nare waarheid tot hom deurgedring … hy sal nooit ŉ fantastiese robot kan bou nie.

ŉ Rukkie later kom Katie daar aan.

“Jislaaik, oulike robot,” het Katie gesê. “Maar waarom is dit in die asblik?”

“Nee wat, dis sommer gemors,” het Mojo gesê. “Ek bly foute maak en het nou tou opgegooi.”

“Dit maak nie saak as jy foute maak nie,” het Katie gesê. “Jy kan selfs uit jou foute slimmer word.”

“O, is dit goed om foute te maak …?” het Mojo gevra.

“Dit hang af hoe jy daarmee werk,” het Katie gesê. “Luister nou mooi na my, neurowetenskaplikes het navorsing gedoen oor wat in mense se breine gebeur as hulle foute maak. Party mense gooi tou op as hulle foute maak. Hulle dink dat om foute te maak, beteken dat hulle eenvoudig nie goed genoeg vir iets is nie, en hulle los als en probeer nooit weer nie. Maar as jy tou opgooi, raak jou brein lui; dit kry nie genoeg oefening om te groei nie. Ander mense probeer egter om uit hulle foute te leer. Hulle hou daarvan om te sien waar hulle foute gemaak het sodat hulle dit volgende keer beter kan doen. Op die ou end laat jou foute se leerproses jou brein ekstra hard werk en dit raak sterker.”

Mojo kyk weer na sy robot. Dalk was al daardie foute nie so sleg nie. Dalk was elke fout maar net ŉ trappie op die pad om iets groots te bou.

Maar wat dink jý? Het Mojo uit sy foute geleer? Wat van jóú? Dis nou beslis ŉ interessante vraag.

**Die einde**